FI Euroopan unionin virallinen lehti L 258/12

KOMISSION ASETUS (EU) N:o 978/2011,

annettu 3 päivänä lokakuuta 2011,

Euroopan parlamentin ja neuvoston asetuksen (EY) N:o 396/2005 liitteiden II ja III muuttamisesta siltä osin kuin on kyse asetamipridin, bifenyylin, kaptaanin, kloroantraniiliprolin, syflufenamidin, symoksaniilin, diklorproppi-P:n, difenokonatsolin, dimetomorfin, ditiokarbamaattien, epoksikonatsolin, etefonin, flutriafolin, fluksapyroksadin, isopyratsaamin, propamokarbin, pyraklostrobiinin, pyrimetaniilin ja spirotetramaatin jäämien enimmäismääristä tietyissä tuotteissa tai niiden pinnalla

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005 (1) ja erityisesti sen 14 artiklan 1 kohdan a alakohdan

sekä katsoo seuraavaa:

(1) Asetamipridin, kaptaanin, ditiokarbamaattien, etefonin, pyraklostrobiinin ja pyrimetaniilin jäämien enimmäismäärät vahvistettiin asetuksen (EY) N:o 396/2005 liitteessä II ja liitteessä III olevassa B osassa. Bifenyylin, kloroantraniiliprolin, syflufenamidin, symoksaniilin, diklorproppi-P:n, difenokonatsolin, dimetomorfin, epoksikonatsolin, flutriafolin, isopyratsaamin, propamokarbin ja spiroteramaatin jäämien enimmäismäärät vahvistettiin asetuksen (EY) N:o 396/2005 liitteessä III olevassa A osassa. Fluksapyroksadin osalta ei ole aiemmin vahvistettu jäämien enimmäismääriä asetuksen (EY) N:o 396/2005 liitteissä, joten on sovellettu oletusarvoa 0,01 mg/kg.

(2) Asetamipridia tehoaineena sisältävän kasvinsuojeluaineen käyttöä luumuihin, meloneihin, viikunoihin, kukkakaaliin, muihin kukinnon muodostaviin kaaleihin (paitsi parsakaaliin), lehtisalaattiin, endiiviin, sinappikaaliin, Brassica spp:n lehtiin ja ituihin, papuihin ja herneisiin (silpimättömiin), herneisiin (silvittyihin), latva-artisokkiin, kuivattuihin papuihin ja herneisiin, rapsinsiemeniin ja vehnään koskevan, kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (2) mukaisen hyväksymismenettelyn yhteydessä tehtiin asetuksen (EY) N:o 396/2005 6 artiklan 1 kohdan mukainen hakemus voimassa olevien jäämien enimmäismäärien muuttamiseksi.

(3) Kaptaanin osalta tällainen hakemus tehtiin sen käytöstä aprikooseihin, persikoihin ja luumuihin. Symoksaniilin osalta tällainen hakemus tehtiin sen käytöstä pinaattiin. Kloroantraniiliprolin osalta tällainen hakemus tehtiin sen käytöstä kukkakaaliin ja muihin kukinnon muodostaviin kaaleihin sekä silpimättömiin papuihin. Diklorproppi-P:n osalta tällainen hakemus tehtiin sen käytöstä appelsiineihin sekä munuaisiin ja maksaan ottaen huomioon sen nykyiset käyttötavat märehtijöiden ruokinnassa käytetyissä viljakasveissa ja ruohossa. Syflufenamidin osalta tällainen hakemus tehtiin sen käytöstä omenoihin, päärynöihin, syötäväksi ja viinin valmistukseen tarkoitettuihin viinirypäleisiin, kurkkuihin, kesäkurpitsoihin ja meloniin. Difenokonatsolin osalta tällainen hakemus tehtiin sen käytöstä juurikkaan lehtiin, latva-artisokkiin, parsakaaliin, kardoniin ja mansikoihin. Dimetomorfin osalta tällainen hakemus tehtiin sen käytöstä appelsiineihin, endiiviin, vihanneskrassiin, krassikanankaaliin, mustasinappiin sekä Brassica spp:n lehtiin ja ituihin. Ditiokarbamaattien osalta tällainen hakemus tehtiin niiden käytöstä retiisiin ja retikkaan. Epoksikonatsolin osalta tällainen hakemus tehtiin sen käytöstä tiettyihin viljoihin sekä munuaisiin ja maitoon ottaen huomioon sen nykyiset käyttötavat märehtijöiden ruokinnassa käytetyissä viljakasveissa. Spirotetramaatin osalta tällainen hakemus tehtiin sen käytöstä yrtteihin. Propamokarbin osalta tällainen hakemus tehtiin sen käytöstä purjoon, pinaattiin, sikuriin ja vuonankaaliin. Pyraklostrobiinin osalta tällainen hakemus tehtiin sen käytöstä sitrushedelmiin, maapähkinöihin, puuvillansiemeniin, pellavansiemeniin, unikonsiemeniin, seesaminsiemeniin, rapsinsiemeniin, sinapinsiemeniin, safloriin, kurkkuyrttiin, ruistankioon, risiiniin, auringonkukansiemeniin ja soijapapuihin. Pyrimetaniilin osalta tällainen hakemus tehtiin sen käytöstä lehtisalaattiin ja endiiveihin.

(4) Asetamipridin osalta tehtiin asetuksen (EY) N:o 396/2005 6 artiklan 2 ja 4 kohdan mukaisesti hakemus sen käytöstä siemenhedelmiin, syötäväksi ja viinin valmistukseen tarkoitettuihin viinirypäleisiin, mansikoihin, mustikoihin, sipuleihin, tomaatteihin, munakoisoihin, parsakaaliin, keräkaaliin, pinaattiin, selleriin ja puuvillansiemeniin. Asetamipridin hyväksytty käyttö näihin kasveihin Yhdysvalloissa johtaa asetuksessa (EY) N:o 396/2005 vahvistettuja jäämien enimmäismääriä suurempiin jäämiin. Olisi vahvistettava suuremmat jäämien enimmäismäärät, jotta vältetään kyseisten kasvien tuontia koskevat kaupan esteet.

(5) Kloroantraniiliprolin osalta tehtiin tällainen hakemus nykyisten jäämien enimmäismäärien korottamiseksi Brasiliasta ja Etelä-Afrikasta peräisin olevien appelsiinien, Yhdysvalloista peräisin olevien syötäväksi ja viinin valmistukseen tarkoitettujen rypäleiden sekä retiisien samoin kuin Kanadasta ja Yhdysvalloista peräisin olevien vadelmien ja vatukoiden, mustikoiden ja karpaloiden osalta. Saman tehoaineen osalta tehtiin tällainen hakemus nykyisten jäämien enimmäismäärien korottamiseksi Yhdysvalloista peräisin olevien riisin, märehtijöiden lihan, maksan, munuaisten ja maidon sekä munien osalta ottaen huomioon nykyiset käyttötavat kyseisten eläinten ruokinnassa käytettävissä tuotteissa. Flutriafolin osalta tehtiin tällainen hakemus nykyisten jäämien enimmäismäärien korottamiseksi Yhdysvalloista peräisin olevien soijapapujen osalta. Isopyratsaamin osalta tehtiin tällainen hakemus nykyisten jäämien enimmäismäärien korottamiseksi Keski-Amerikasta peräisin olevien banaanien osalta. Fluksapyroksadin osalta tehtiin tällainen hakemus nykyisten jäämien enimmäismäärien korottamiseksi Yhdysvalloista, Kanadasta ja Brasiliasta peräisin olevien siemenhedelmien, kivellisten hedelmien (kirsikan, persikan, luumun, aprikoosin ja nektariinin), perunoiden, muiden juurikasvien, sipulikasvien, sokerimaissin, kaalikasvien, lehtivihannesten ja tuoreiden yrttien, silpimättömien ja silvittyjen herneiden ja papujen, palkokasvien (kuivattujen), öljysiementen, viljakasvien (vehnän, ruisvehnän, rukiin, ohran, kauran, maissin ja durran) ja sokerijuurikkaan sekä rasvan, maksan, munien ja maidon osalta ottaen huomioon käyttötavat elintarviketuotantoon käytettävien eläinten ruokinnassa käytettävissä viljakasveissa. Kaikissa näissä tapauksissa olisi vahvistettava suuremmat jäämien enimmäismäärät, jotta vältetään kyseisten tuotteiden tuontia koskevat kaupan esteet.

(6) Etefonin osalta hiljattain toimitetut tiedot, jotka edellyttävät lisäarviointia, antavat perustan jatkaa syötäviksi tarkoitettuja oliiveja ja puuvillansiemeniä koskevien jäämien enimmäismäärien voimassaoloaikaa.

(7) Asetuksen (EY) N:o 396/2005 8 artiklan mukaisesti asianomaiset jäsenvaltiot arvioivat nämä hakemukset, ja arviointiraportit toimitettiin komissiolle.

(8) Komissio on saanut Saksalta ja Euroopan mausteyhdistykseltä tietoja muskottipähkinöissä ja muskottikukissa olevista bifenyylijäämistä, jotka ylittävät nykyiset jäämien enimmäismäärät. Saksa totesi, että koska tuntemattomista lähteistä peräisin olevaa bifenyyliä esiintyy kaikkialla, on mahdotonta tuottaa muskottipähkinöitä ja muskottikukkia, joissa bifenyylijäämät olisivat jäämien enimmäismäärien rajoissa. Saksa toimitti asetuksen (EY) N:o 396/2005 6 artiklan 3 kohdan mukaisesti hakemuksen kyseisten jäämien enimmäismäärien muuttamiseksi sekä arviointiraportin.

(9) Euroopan elintarviketurvallisuusviranomainen, jäljempänä ’elintarviketurvallisuusviranomainen’, tutki hakemukset ja arviointiraportit, tarkasteli etenkin kuluttajille ja tarpeen mukaan eläimille aiheutuvia riskejä ja antoi perustellut lausunnot (3) ehdotetuista jäämien enimmäismääristä. Se toimitti lausunnot komissiolle ja jäsenvaltioille sekä asetti ne yleisesti saataville.

(10) Elintarviketurvallisuusviranomainen päätteli perustelluissa lausunnoissaan, että siltä osin kuin on kyse asetamipridin käytöstä meloneihin ja silpimättömiin ja silvittyihin herneisiin, jäämiä koskevat tiedot eivät olleet riittäviä haettujen jäämien enimmäismäärien tukemiseksi. Endiiveissä esiintyvän asetamipridin osalta elintarviketurvallisuusviranomainen suositteli arviointiraportissa olevan ehdotuksen perusteella, että jäämien enimmäismäärää pienennettäisiin, jottei akuutin altistumisen viiteannos (ARfD) ylittyisi. Kloroantraniiliprolin osalta elintarviketurvallisuusviranomainen päätteli, että aineen käyttöä appelsiineissa ja riisissä koskevat tiedot eivät olleet riittäviä tukemaan haettuja jäämien enimmäismääriä. Syötäviksi ja viinin valmistamiseen tarkoitettujen rypäleiden osalta elintarviketurvallisuusviranomainen päätteli, että jäämien enimmäismäärät oli jo vahvistettu tasolle, joka vastaa suunniteltua hyväksyttyä käyttöä. Endiiveissä esiintyvän dimetomorfin osalta elintarviketurvallisuusviranomainen totesi, että haettuun jäämien enimmäismäärään liittyy lyhytaikaista saantia koskevia huolestuttavia seikkoja, joiden vuoksi se suositteli, että jäämien enimmäismäärä pysytetään nykytasolla. Propamokarbin osalta elintarviketurvallisuusviranomainen päätteli, että aineen käyttöä vuonankaalissa koskevat tiedot eivät olleet riittäviä tukemaan haettua jäämien enimmäismäärää. Pinaatin ja purjon osalta elintarviketurvallisuusviranomainen totesi, että haettuun jäämien enimmäismäärään liittyy lyhytaikaista saantia koskevia huolestuttavia seikkoja, joiden vuoksi se suositteli, että jäämien enimmäismäärä pysytetään nykytasolla. Pyraklostrobiinin osalta elintarviketurvallisuusviranomainen päätteli, että aineen käyttöä greipeissä, sitruunoissa, limeteissä ja mandariineissa koskevat tiedot eivät olleet riittäviä tukemaan haettuja jäämien enimmäismääriä. Auringonkukansiementen ja soijan osalta elintarviketurvallisuusviranomainen päätteli, että jäämien enimmäismäärät oli jo vahvistettu tasolle, joka vastaa suunniteltua hyväksyttyä käyttöä. Fluksapyroksadin osalta elintarviketurvallisuusviranomainen päätteli, että aineen käyttöä kirsikoissa ja puuvillassa koskevat tiedot eivät olleet riittäviä tukemaan haettuja jäämien enimmäismääriä. Perunoiden osalta elintarviketurvallisuusviranomainen päätteli, että jäämien enimmäismäärät oli jo vahvistettu tasolle, joka vastaa suunniteltua hyväksyttyä käyttöä.

(11) Kaikista muista hakemuksista elintarviketurvallisuusviranomainen päätteli, että kaikki toimitettavia tietoja koskevat vaatimukset täyttyivät ja että hakijoiden pyytämät muutokset jäämien enimmäismääriin olivat kuluttajien turvallisuuden kannalta hyväksyttäviä 27 erityiselle kuluttajaryhmälle Euroopassa tehdyn kuluttajien altistumisen arvioinnin perusteella. Elintarviketurvallisuusviranomainen otti huomioon aineiden toksikologisia ominaisuuksia koskevat uusimmat tiedot. Näitä aineita mahdollisesti sisältävien elintarvikkeiden kulutuksesta johtuva elinikäinen altistuminen näille aineille taikka asianomaisten kasvien erittäin suuresta kulutuksesta johtuva lyhytaikainen altistuminen eivät kumpikaan osoita, että hyväksyttävä päiväsaanti (ADI) tai akuutin altistumisen viiteannos (ARfD) olisivat vaarassa ylittyä.

(12) Elintarviketurvallisuusviranomaisen perusteltujen lausuntojen pohjalta ja tarkasteltavana olevan asian kannalta merkitykselliset tekijät huomioon ottaen asianmukaiset muutokset jäämien enimmäismääriin ovat asetuksen (EY) N:o 396/2005 14 artiklan 2 kohdan vaatimusten mukaiset.

(13) Sen vuoksi asetusta (EY) N:o 396/2005 olisi muutettava.

(14) Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, eivätkä Euroopan parlamentti ja neuvosto ole vastustaneet niitä,

ON HYVÄKSYNYT TÄMÄN ASETUKSEN:

1 artikla

Muutetaan asetuksen (EY) N:o 396/2005 liitteet II ja III tämän asetuksen liitteen mukaisesti.

2 artikla

Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä lokakuuta 2011. Komission puolesta José Manuel BARROSO Puheenjohtaja

(1) EUVL L 70, 16.3.2005, s. 1.

(2) EYVL L 230, 19.8.1991, s. 1.

(3) Elintarviketurvallisuusviranomaisen tieteelliset raportit löytyvät osoitteesta http://www.efsa.europa.eu:

Reasoned opinion of EFSA: Modification of the existing MRLs for acetamiprid in various commodities. EFSA Journal 2010; 8(11):1898 [60 s.].

Reasoned opinion of EFSA: Modification of the existing MRLs for acetamiprid in flowering brassica and figs. EFSA Journal 2011; 9(5):2166 [27 s.].

Reasoned opinion of EFSA: Modification of the existing MRLs for biphenyl in nutmeg and mace. EFSA Journal 2010; 9(5):2160 [26 s.].

Reasoned opinion of EFSA: Modification of the existing MRLs for captan in certain stone fruits. EFSA Journal 2011; 9(4):2151 [31 s.].

Reasoned opinion of EFSA: Modification of the existing MRLs for chlorantraniliprole in various crops and in products of animal origin. EFSA Journal 2011; 9(3):2099 [45 s.].

Reasoned opinion of EFSA: Modification of the existing MRLs for cyflufenamid in various crops. EFSA Journal 2011; 9(5):1933 [35 s.].

Reasoned opinion of EFSA: Modification of the existing MRL for cymoxanil in spinach. EFSA Journal 2011; 9(3):2093 [26 s.].

Reasoned opinion of EFSA: Modification of the existing MRL for dichlorprop-P in kidney, liver and oranges. EFSA Journal 2011; 9(5):2155 [34 s.].

Reasoned opinion of EFSA: Modification of the existing MRLs for difenoconazole in beet leaves (chard), globe artichokes, broccoli, cardoons and strawberries. EFSA Journal 2011; 9(5):2153 [32 s.].

Reasoned opinion of EFSA: Modification of the existing MRLs for dimethomorph in various commodities. EFSA Journal 2011; 9(5):2165 [35 s.].

Reasoned opinion of EFSA: Modification of the existing MRLs for dithiocarbamates (mancozeb) in radishes. EFSA Journal 2011; 9(3):2108 [28 s.].

Reasoned opinion of EFSA: Modification of the existing MRL for epoxiconazole in various cereals. EFSA Journal 2011; 9(3):2095 [33 s.].

Reasoned opinion of EFSA: Modification of the existing MRL for flutriafole in soya bean. EFSA Journal 2010; 8(3):1587 [28 s.].

Reasoned opinion of EFSA: Setting of new MRLs for fluxapyroxad (BAS 700 F) in various commodities of plant and animal origin. EFSA Journal 2011; 9(6):2196 [68 s.].

Reasoned opinion of EFSA: Modification of the existing MRL for isopyrazam in bananas. EFSA Journal 2011; 9(4):2134 [29 s.].

Reasoned opinion of EFSA: Modification of the existing MRLs for propamocarb in leek, spinach, witloof and lamb's lettuce. EFSA Journal 2011; 9(3):2094 [28 s.].

Reasoned opinion of EFSA: Modification of the existing MRLs for pyraclostrobin in various crops. EFSA Journal 2011; 9(3):2120 [41 s.].

Reasoned opinion of EFSA: Modification of the existing MRLs for pyrimethanil in lettuce and scarole. EFSA Journal 2011; 9(4):2148 [24 s.].

Reasoned opinion of EFSA: Modification of the existing MRLs for spirotetramat in herbs. EFSA Journal 2011; 9(4):2132 [30 s.].